Source: http://docplayer.fi/460786-Kertomusluonnoksesta-annettu-lausunto-viennin-rahoitus-1-2015-258-54-2012.html
Timestamp: 2017-11-24 11:33:30+00:00
Document Index: 25334414

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kertomusluonnoksesta annettu lausunto Viennin rahoitus (1/2015) 258/54/ PDF
Kertomusluonnoksesta annettu lausunto Viennin rahoitus (1/2015) 258/54/2012
Download "Kertomusluonnoksesta annettu lausunto Viennin rahoitus (1/2015) 258/54/2012"
1 Kertomusluonnoksesta annettu lausunto Viennin rahoitus (1/2015) 258/54/2012 Työ- ja elinkeinoministeriö, Valtiovarainministeriö, ei lausuntoa.
2 1 TEM/149/ / Lausunto VTV:n vienninrahoituksen tuloksellisuustarkastusraporttiluonnoksesta Yleistä Viitaten lausuntopyyntöönne 258/54/2012, työ- ja elinkeinoministeriön elinkeino- ja innovaatio-osasto toteaa lausunnossaan seuraavan. Viennin merkitys Suomen kansantaloudessa on suuri. Kaikilla keskeisillä vientiyritysten kilpailijamailla on käytössään julkinen vienninrahoitusjärjestelmä, joka toimii markkinapuutealueella ja jakaa vientikauppoihin liittyvää riskiä yksityisten koti- ja ulkomaisten luotto- ja rahoituslaitosten kanssa. Vuoden 2014 lopussa valtion vientitakuisiin liittyvät kokonaisvastuut olivat noin 12,2 miljardia euroa. Syksyllä 2014 suoritetun selvityksen mukaan Finnvera Oyj:n, jäljempänä Finnvera, merkitys viennin rahoittajana on suuri. Turun yliopisto on tehnyt selvityksen lokakuussa 2014 Finnvera Oyj:n viennin rahoituksen vaikuttavuudesta panos-tuotos menetelmällä. Selvityksen tarkoituksena on osoittaa toteutuneen ja Finnveralta vientitakuita saaneen viennin kokonaisvaikutukset. Selvityksen laskelmissa on otettu huomioon suorien vaikutusten lisäksi kerrannaisvaikutukset ja johdetut vaikutukset. Verotulovaikutukset eivät kuitenkaan ole mukana suoritetussa analyysissä. Suoritettu panos-tuotos analyysi osoittaa, että vuosina vientitakuita saaneiden kauppojen kokonaistuotantovaikutus Suomessa oli kymmenen miljardin euron luokkaa. Kyseisten kauppojen ansiosta syntyi työllisyyttä kokonaisuudessaan noin henkilötyövuoden verran. Selvityksen mukaan vuosien toteutuneiden kauppojen vaikutukset ovat olleet kansantaloudellisesti merkittävät: kokonaistuotantovaikutus on viiden prosentin luokkaa Suomen yhden vuoden bruttokansantuotteesta ja työllisyysvaikutus seitsemän prosentin luokkaa kaikkiin työllisiin nähden (lähde: Turun yliopisto; Finnveran viennin rahoituksen merkitys ja vaikuttavuus, lokakuu 2014, Turku). Euroopan Pankkiyhdistyksen (European Banking Federation) mukaan vientiluotot edustavat pankkirahoituksessa 1-2 prosentin osuutta. Vientiluottojen riskiprofiili on yhdistyksen mukaan hyvin alhainen. Kansainvälisen kauppakamarin viennin rahoituksen keskipitkiä ja pitkiä luottoaikoja koskevan kapparekisterin mukaan painotettu tappioaste (weighted default rate) oli ajanjaksona ,35 prosenttia. Odotettu tappio (expected loss, EL) oli 0,02 prosenttia. Tämä vastaa reittauksessa kolmen A:n asiakasta. Pankkien näkökulmasta vientita-
3 2 kuulaitokset turvaavat erityisesti teollisuuden työpaikkoja. Vientiluottoja pidetään myös vastasyklisinä tuotteina, joita käytetään usein kehittyvillä markkinoilla (lähde: European Banking Federation, esitelmä , Bryssel). Ministeriön kommentit jakautuvat kahteen osaan. Ensin luvussa I annetaan kommentit tarkastusviraston kannanottoihoin. Sen jälkeen osassa II kommentoidaan kertomuksen muuta osaa. I KOMMENTIT TARKASTUSVIRASTON KANNANOTTOIHIN OTSIKOIDEN MUKAAN Otsikko: Valtion rooli viennin rahoituksessa Osan ensimmäisessä kappaleessa todetaan Lisäksi valtio mahdollistaa pääomahyödykkeiden kauppaan liittyvien pitkien lainojen kiinteiden korkojen muuttamisen lyhyiksi vaihtuvakorkoisiksi lainoiksi. Kysymyksessä on pitkän luottoajan korkoriskin hallinta, jossa vaihtuvakorkoinen laina muutetaan kiinteäkorkoiseksi, jolloin ostaja pystyy arvioimaan ja hallinnoimaan hankintaan liittyviä rahoituskustannuksia paremmin kuin vaihtuvakorkoisessa luotossa. Tässä tapauksessa tehdään joko korontasaussopimus, jolloin luotto- tai rahoituslaitos myöntää vientiluoton, tai kiinteäkorkoinen vientiluottosopimus, jossa luotto- tai rahoituslaitos ainoastaan välittää vientiluoton asiakasyritykselle. Todettakoon, että Suomen Vientiluotto Oy voi myös myöntää vaihtuvakorkoisia markkinaehtoisia vientiluottoja. Käytännössä suurin osa vientiluotoista on kuitenkin myönnetty kiinteäkorkoisina. Otsikon alla kolmannessa kappaleessa todetaan, että Myös suora lainoitus vaatii aina takuun, joten sekin sisältyy itsekannattavuusvaatimuksen piiriin. Tekstimuotoilu on hieman epätarkka, sillä OECD:n vientiluottosopimuksen ja WTO-sopimuksen mukaan ainoastaan vientitakuutoiminta on säädetty itsekannattavuuden piiriin. Käytännössä korontasaustoimintaan liittyy lähtökohtaisesti aina korkomenoja ja korkohyvityksiä. Luottojen hinnoittelulla vaikutetaan toiminnan tulokseen. Vienti- ja alusluottoja sekä korontasausta koskevan lain mukaan vienti- ja alusluotot voivat olla kiinteäkorkoisia, jolloin käytetään OECD:n vientiluottojärjestelyn mukaista CIRR-korkoa tai vaihtuvakorkoisia luottoja. Valtioneuvoston antaman sitoumuksen mukaan häiriöttömässä markkinatilanteessa luottomuotoisen vienninrahoituksen kilpailukyky edellyttää kiinteäkorkoisessa antolainauksessa CIRR-korkoa ilman marginaalia. Kuitenkin kilpailutilanne huomioon ottaen Suomen Vientiluotto voi lisätä CIRR-korkoon marginaalin, jolloin vältetään alijäämän syntyminen. Vaihtuvakorkoisessa luotonannossa korko määräytyy pohjakorosta ja lisästä. Lisä määritellään hankekohtaisesti ja perustuu keskeisen kilpailijamaan julkisesti tuetun vientiluottolaitoksen varanhankintakustannukseen tai vastaavan luottoluokituksen omaan pankin varainhankintakustannukseen. Kolmannessa kappaleessa puhutaan ensisijaisesti takuutoiminnasta, mutta siinä viitataan myös vientiluottoihin. Wärtsilä Meriteollisuuden rahoitus koski siis lähtökohtaisesti vientitakuu- ja alustakaustoimintaa.
4 3 Otsikko: Valtion vastuut kasvaneet nopeasti Sivulla kaksi ensimmäisessä kappaleessa olisi tarkoituksenmukaista täsmentää, että vastuukannan nousu 5 mrd:sta 10 mrd:iin liittyy vientitakuuvastuisiin. Osa vientitakuuvastuiden kasvusta liittyy väliaikaisen viennin jälleenrahoitusjärjestelmän käynnistämiseen rahoitusmarkkinakriisin seurauksena vienninrahoituksen turvaamiseksi. Termi vakuudet olisi tarkoituksenmukaista vaihtaa vientitakuiksi viimeisessä lauseessa. Vastaavasti seuraavassa kappaleessa olisi johdonmukaista käyttää termiä valtion vientitakuiden valtion takaus termin sijasta. Lisäksi 2. sivun toisessa kappaleessa voitaisiin täsmentää, että kysymys on nimenomaan vientitakuuvaltuuden korottamisesta 12,5 mrd:sta 17 mrd:iin. Sivulla 2 kolmannen kappaleen ensimmäisessä virkkeessä käytetään termiä takausvastuiden kasvaminen. Termi tarkoittanee vientitakuiden enimmäisvastuiden kasvattamista. Erottelulla on merkitystä myös sen vuoksi, että valtio myöntää Finnveralle takauksia varainhankintaa varten. Sivulla 2 viimeisessä kappaleessa todetaan vienninrahoituksen kysynnän kasvuun liittyen, että jos jatkossa vienninrahoituksen kysyntään vastataan nykyisen kaltaisesti, voi rahoitus edelleen jopa kaksinkertaistua. Tarkastuksen tekoajankohtana keväällä 2014 rahoituksen kysyntänäkymät olivat suuret ja sen kasvu oli selkeästi näköpiirissä. Kuitenkin kysymys on ollut luottomuotoisen rahoituksen, lähinnä kiinteäkorkoisen rahoituksen, kysynnän lisääntymisestä merkittävästi. Sen vuoksi jouduttiinkin kesällä 2014 nostamaan luottomuotoisen vienninrahoituksen myöntämisvaltuutta 3 miljardista eurosta 7 miljardiin euroon muuttamalla lakia julkisesti tuetuista vienti- ja alusluotoista sekä korontasauksesta, jäljempänä vientiluottolaki. Tarkastuskertomuksessa samassa kappaleessa todetaan virheellisesti takausvastuiden kokonaismääräksi rahoituksen lisääntyvästä kysynnästä johtuen 30 miljardia euroa. Enimmäismäärällä tarkoitettaneen vientitakuuvastuiden enimmäismäärän lisääntymistä. Vientitakuiden enimmäismäärää korotettiin kesällä ,5 miljardista eurosta 17 miljardiin euroon rahoituksen kysynnän lisääntymisen seurauksena. Tarvetta suurempaan korotukseen ei olisi ollut, vaikka rahoituksen myöntäminen olisi kaksinkertaistunut. Myöntämisvaltuuksien käytön kannalta on olennaista, että uuden järjestelmän käynnistäminen kuluttaa valtuutta järjestelmän alkuvaiheessa suhteellisesti enemmän kuin tilanteessa, jossa järjestelmä on ollut voimassa jo pitkään ja sen käyttö on vakiintunut. Tämä johtuu siitä, että alkuvaiheessa luottojen myöntäminen sitoo täysimääräisesti valtuutta. Vasta useamman vuoden jälkeen päästään tilanteeseen, jossa luottojen lyhentäminen merkittävästi vapauttaa valtuutta uusiin luottoihin ja jolloin valtuuden enimmäismäärä vakiintuu toiminnan vaatimalle pitemmän ajan tasolle. Tällainen tilanne on vientitakuuvaltuuksissa. Vastuiden enimmäismäärä on pysynyt melko vakaana eikä valtuuksien korottamiseen normaalitilanteessa ole ollut suurta tarvetta. Uuden luottomuotoisen vienninrahoituksen käyttöönotto ensin vuonna 2009 ja toiseksi 2012 on merkinnyt tarvetta valtuuksien korottamiseen, koska luottoihin aina myönnetään vientitakuu. Kysymys on ollut järjestelmän kannalta rakenteellisesta muutoksesta, jolloin on ollut samalla tarve korottaa vientitakuuvaltuutta. Taustalla on myös pankkisektorin vaikeutunut tilanne myöntää pitkäaikaista rahoitusta vientiin. Se on johtunut ensin finanssikriisistä ja myöhemmin Basel III suositusten täytäntönpanosta.
5 4 Yksittäisenä havaintona voidaan todeta, että tarkastuskertomuksessa voitaisiin käyttää termiä rahastot ovat kasvaneet rahastojen (aktiivisen) kasvattamisen sijasta. Positiivinen toiminnan tulos lisää suoraan Finnveran taseessa olevan rahaston määrää. Otsikko: Läpinäkyvyys vaarantuu ja valtion kokonaisvastuiden määrä hämärtyy Näkemykseen siitä, että takausvastuiden määrä ei ilmene suoraan talousarviosta, voidaan yhtyä. Osaksi sen vuoksi valtion Finnvera-konsernin rahoitukseen liittyvien vastuiden raportointia valtion tilinpäätöksessä ollaan parhaillaan kehittämässä yhteistyössä TEM:n ja VM:n kanssa. Tavoitteena on, että jatkossa kaikki valtion erityisrahoitukseen liittyvät vastuut esitettäisiin kattavammin kuin aikaisemmin osana valtion tilinpäätöstä ja vastuuraportointia. Sivulla kolme 1. kappaleen toiseen lauseeseen olisi hyvä lisätä täsmennys, että valtio antaa takauksen Finnveran varainhankinnalle. Saman sivun 2. kappaleessa voitaisiin tarkentaa, että ko. tappioiden kattaminen valtiontakuurahastosta on korvausmenettelyssä vasta, kun Finnveran ko. tarkasteluvuoden erityistakaus- ja vientitakuutoiminnan tulot ja erityistakaus- ja vientitakuutoiminnan rahaston varat eivät riittäisi kattamaan maksettavaksi tulevia tappioita. Valtion talousarviomomentissa ( ) olevan euron arviomäärärahaan liittyen on arvioitu, että on tarkoituksenmukaista pitää momentti avoinna. Kovin suuria arviomäärärahan ylityksiä ei kuitenkaan ole ollut tapana viedä ministeriöstä ylityslupamenettelyyn, vaan pääsääntöisesti määräraha tulisi ottaa lisätalousarvioon. Otsikko: Suomalaisen intressin määrittely on tapauskohtaista Suomalaisen intressin määrittely on tarkoituksenmukaisesti jätetty puitelakityyppisen sääntelyn piiriin, jotta toiminnassa voidaan ottaa huomioon erityyppisten vientihankkeiden erityispiirteet. Globalisaatiokehityksen mukaan yritysten arvoketjut ovat pilkkoontuneet ja hankkeiden kotimaisuusasteen voidaan arvioida laskeneen viimeisen kahdenkymmenen vuoden aikana. On huomattava, että myöskään useimmissa kilpailijamaissa ei ole lakitasolla säädetty yksityiskohtaisesti kotimaisuusasteesta tai paikallisesta intressistä. Voimassa olevien säädösten osalta johtopäätös siitä, että vientitakuutoiminnan ja vientiluottojen ja korontasauksen osalta suomalaisen intressin määrittely poikkeaa toisistaan, on oikea. Taustalla on ollut se, että vientitakuutoiminnan tulee olla pitkällä aikavälillä itsekannattavaa. Vientitakuista perittävien maksujen tulee lähtökohtaisesti kattaa toiminnasta aiheutuvat kustannukset. Suomalaisen intressin määrittely on vientitakuutoiminnassa väljempää kuin vientiluottotoiminnassa. Kiinteäkorkoisiin vientiluottoihin voi korontasaustoiminnan kannalta liittyä korkotilanteen mukaan valtiontukielementti, valtion pankille maksama korkotuki. Sen vuoksi suomalaiselle intressille asetetut vaatimukset ovat tiukempia kuin vientitakuutoiminnassa, jossa on keskeisesti kysymys riskin hinnoittelusta. Rahoitusprosessin sujuvuuden varmistamiseksi tulkinnat suomalaisen intressin olemassaolosta on jätetty erityisrahoitusyhtiön tehtäväksi. Tämä on myös yleinen käytäntö keskeisissä kilpailijamaiden ECA-laitoksissa (export credit agencies). Otsikon jälkeen ensimmäisessä kappaleessa todetaan, että vientiluottojen osalta nimenomaisena tarkoituksena olikin säätää puitelakityyppinen laki ja tehdä suomalaisen intressin
6 5 määrittely tapauskohtaisesti vientitakuun myöntämistä koskevassa päätöksessä. Tekstissä käytetään virheellisesti termiä vientiluotot vaikka kysymys on vientitakuista. Myös maininta on puutteellinen. Valtion vientitakuista annettua lakia koskevan hallituksen esityksen HE 215/2000 vp kohdan 3.1. tavoitteita koskevan perustelun mukaan tarkoituksena oli lisäksi, että suomalaisesta intressistä ei tulisi säätää yksityiskohtaisesti lain tasolla. Sen vuoksi vientitakuulain 12 :n 1 kohtaan on otettu säännös, jonka mukaan suomalaisen intressin määrittely oli tarkoitus tehdä valtioneuvoston asetuksessa. Käytännössä suomalaisen intressin määritelmän soveltaminen tapahtuu päätöstasolla. Suomalaisen intressi on vientiluottojen myöntämisen osalta määritelty julkisesti tuetuista vienti- ja alusluotoista sekä korontasauksesta annetun työ- ja elinkeinoministeriön asetuksen 2 :ssä. Sen mukaan pääsääntönä on, että vientitoimituksen tai kotimaisen alustoimituksen kotimaisuusaste on merkittävä. Merkittävyys tarkoittaa säännöksen mukaan sitä, että Suomessa tapahtuvan valmistuksen ja toimitukseen liittyvän muun suorituksen arvo on vähintään yksikolmasosa korontasausluoton määrästä. Toisin kuin tarkastuskertomuksen sivun 4 ensimmäisessä kappaleessa todetaan, merkittävyys on määritelty tarkasti vientiluottojen myöntämisen osalta. Jos määrittely ei täyty, voidaan soveltaa asetuksen 2 :n 2 momentin 2 ja 3 kohtaa. Ministeriö on antanut Finnveralle päivätyn ohjeen suomalaisen intressin soveltamisesta erääseen erityistilanteeseen. Ohjeen mukaan jotta hankkeen ja viejäyrityksen merkitystä Suomen taloudelliselle kehitykselle voitaisiin arvioida, tulee viejän esittää tietoja ainakin seuraavista seikoista: vientihankkeen mahdollinen erityinen painoarvo yhtiölle (uusi merkittävä referenssitoimitus tms.), julkisesti tuetun rahoituksen merkitys ko. kilpailutilanteessa, viennin arvo (määrä milj. EUR, osuus Suomen kokonaisviennistä vuositasolla), suorat ja epäsuorat työllisyysvaikutukset Suomessa (uudet /säilytetyt työpaikat vuositasolla, alueellinen jakauma työpaikkojen suhteen, henkilöstön rakenne, alihankinta pk-yrityksiin), mahdolliset investoinnit Suomessa lähivuosina, vaikutukset tutkimus-, kehitys- ja innovaatio -osaamiseen sekä -verkostoihin Suomessa, vaikutukset ostovoiman, palvelukysynnän ja verotulojen myönteiseen kehitykseen (maksetut palkat, muut indikaattorit) sekä mahdolliset muut myönteiset vaikutukset Suomen talouteen ja hyvinvointiin. Muiden perusteiden soveltaminen on joustavampaa, mutta kohdissa mainituista kriteereistä on viejän esitettävä selvitystä. Tarkastuskertomuksessa todetaan johtopäätöksenä, että erityisiä perusteita sille, että suomalainen intressi määritellään hieman eri tavoin eri rahoitusjärjestelmissä, ei ole voitu tarkastuksessa todentaa. Suomalaista intressiä koskevassa kysymyksessä elinkeino- ja innovaatio-osasto toteaa, että yritysten kannalta olisi tarkoituksenmukaista, että sekä vientitakuissa että vientiluotoissa käytettäisiin yhtenäistä suomalaisen intressin määritelmää. Jatkossa tarkoitus onkin yhtenäistää määritelmät mahdollisuuksien mukaan ottaen kuitenkin huomioon ero niiden mahdollisissa kustannuksissa valtiolle. Lisäksi vienninrahoituksen vaikuttavuusarviointia on tar-
7 6 koitus kehittää lähivuosina (mm. suorien ja epäsuorien työllisyysvaikutusten, verotulojen arviointi). Otsikko: Finnveran valvonta ollut puutteellista Työ- ja elinkeinoministeriössä Finnveran rahoitusvalvonta kuuluu ministeriön sisäisen valvonnan yksikölle. Johtopäätös siitä, että valvonta ei ole ollut tavoitteiden mukaista on oikea. Mutta asiaan on tullut korjaus. TEM:n Finnveran omistajaohjaus tarkastettiin Finnveran sisäisen valvonnan tarkastus aloitettiin vuonna 2013 ja se valmistui vuonna Molempina vuosina on lisäksi tehty jatkuvaa valvontaa tutustumalla hallituksen pöytäkirjoihin, omistajavalvontaraportteihin ja tekemällä haastatteluja. Vuonna 2014 aloitettiin viennin rahoituksen luottoriskien tarkastus ja se valmistuu alkuvuodesta Vuonna 2015 jatketaan jatkuvaa valvontaa ja aloitetaan uusi tarkastus. Elinkeino- ja innovaatio-osasto on hoitanut säännöllisesti Finnveran rahoituksen kehittämiseen, sääntelyyn, ohjaukseen ja seurantaan liittyviä tehtäviä. Ministeriö seuraa säännöllisesti valtion vastuulla olevan takuukannan kehitystä ja riskikehitystä myös osana neljännesvuosittaista omistajavalvontaraportointia sekä muuta yhteydenpitoa yhtiön ja ministeriön välillä. Ministeriö saa kuukausittain tiedot ns. erityisriskinottoa koskevista takuista. Ministeriön ja Finnveran välinen omistaja- ja elinkeinopoliittinen ohjaustyöryhmä käsittelee säännöllisesti yhtiön toiminnan kehittymistä ml. riskiasema. TEM:n johtama ns. Finnveran laki- ja taloustyöryhmä kokoontuu kuukausittain käsittelemään ajankohtaisia yhtiön toimintaan liittyviä kysymyksiä. Lisäksi valtiontakuurahaston johtokunta seuraa valtion vientitakuu- ja erityistakausvastuukannan kehittymistä sekä rahaston varojen riittävyyttä suhteessa kokonaisriskiin. Kiinteäkorkoisiin vientiluottoihin liittyviin korontasauspäätöksiin ja luottolaitosten kanssa tehtäviin korontasaussopimuksiin liittyviä vastuita käydään läpi säännöllisesti TEM:n asettamassa korkotyöryhmässä, jossa on mukana TEM:n lisäksi valtiovarainministeriön, valtiokonttorin ja Finnveran/Suomen Vientiluotto Oy:n edustus. Työryhmässä käsitellään vastuukannan kehittymistä (ml. vireillä olevat hankkeet), korko- ja valuuttakurssikehitystä sekä vastuukantaan liittyvien korko- ja suojausmenojen ja tulojen kehittymistä. Valtiokonttori arvioi korontasaussopimuksiin liittyviä korko- ja valuuttariskejä ja tekee tarvittaessa TEM:n ohjeistuksen puitteissa suojaustoimenpiteitä. Lisäksi TEM seuraa kuukausiraportoinnin pohjalta sekä vienti- ja alusluottokannan että korontasaussopimuskannan kehitystä. Talousarviovalmistelujen yhteydessä sekä välitarkistuksilla tarkastellaan vastuukantoihin liittyvien korkomenojen ja tulojen kehitystä. Lisäksi kotimaan rahoituksessa osaston edustajat suorittavat luotto- ja takaustappiokorvausten maksamiseen liittyviä tarkastuskäyntejä. Tarkastukset suoritetaan neljännesvuosittain riskiotantaan perustuen ennen kunkin vuosineljänneksen maksatusta. Tarkastuksesta laaditaan pöytäkirja. Elinkeino- ja innovaatio-osasto esittää seuraavat näkemykset tarkastusviraston suosituksiin: 1. Vienninrahoituksen kysynnän kehitys ja valtuuksien mahdollinen nostaminen on tarkoituksenmukaista tehdä tapauskohtaisesti. TEM:n mukaan ei ole tarkoituksenmukaista asettaa tiukkaa vientitakuu- tai vientiluottovastuiden enimmäiskattoa etukä-
8 7 teen. Valtuuksien mahdollinen nostaminen perustuu aina ko. tarkastelujakson talouden tilanteeseen, vientiteollisuuden kehitykseen sekä arvioon rahoitusmarkkinoiden toiminnasta ja erityisesti osallistumisesta keskipitkän ja pitkän maksuajan vienninrahoitusjärjestelyihin. Säännöksiä valmisteltaessa on muun ohella valtuuksien suuruutta arvioitu vertaamalla vientitakuuvaltuuksien määriä suhteessa vientiin ja maan bruttokansantuotteeseen keskeisissä kilpailijamaissa. Lisäksi on selvitetty vuoden 2014 aikana yksityisen rahoitussektorin kykyä toimia rahoittajina pitkäaikaista rahoitusta vaativissa vientihankkeissa. Ministeriön tavoitteena on luoda vaihtoehtoisia vienninrahoituksen instrumentteja suoran vientiluottotoiminnan rinnalle täydentämään rahoituksen tarjontaa. Esimerkkinä tästä on luotto- ja rahoituslaitoksille suunnatun jälleenrahoitustakuun käyttöönotto. Sen avulla luotto- ja rahoituslaitokset voisivat rahoittaa vientiluottotoimintaansa edelleen esimerkiksi institutionaalisille sijoittajille suunnatulla vientiluottosalkun arvopaperistamisella. Asiaa koskeva hallituksen esitys valtion vientitakuista annetun lain muuttamisesta HE 318/2014 vp. on parhaillaan eduskunnan käsittelyssä ja lainmuutoksen on tarkoitus tulla voimaan maalis-, huhtikuussa Tavoitteena on saada yksityisen rahoitussektori osallistumaan nykyistä enemmän viennin rahoitukseen. Vienninrahoitusvaltuuksien kehittäminen tulevina vuosina tehdään jatkossakin harkinnan ja selvitysten perusteella ja ottaen huomioon valtion rooli markkinapuutteen korjaajana ja riskinjakajana. Lähtökohtana on, että valtion erityisrahoitus ei saa häiritä markkinoiden toimintaa, eikä syrjäyttää yksityistä rahaa. Eräänä vaihtoehtona voi olla myös valtuuksien määrän vähentäminen, jos yksityinen sektori nykyistä enemmän kykenee osallistumaan viennin rahoitukseen. Myös myönnettyjen vientiluottojen takaisinmaksu tulevaisuudessa vapauttaa valtuuksia uusien luottojen myöntämiseen, jolloin myös saadaan kokemusta siitä, mikä on pitemmällä aikavälillä riittävä valtuuksien taso. 2. Päätös vienninrahoituksen varainhankinnan siirrosta valtiokonttorilta Finnveralle tehtiin aikanaan harkitusti ja tiedostaen se, että valtiokonttorin varainhankinta on hieman edullisempaa kuin Finnveran varainhankinta. Perusteina olivat muun muassa se, että tehtävän hoitaminen sopi paremmin Finnveralle, joka on valtion erityisrahoitusyhtiö ja Suomen virallinen vientitakuulaitos (Export Credit Agency, ECA). Tämä malli olisi lähtökohtaisesti selkeä, läpinäkyvä sekä myös joustava. Se on myös hallinnollisesti kevyemmin hoidettavissa, kun rahoitus ei ole riippuvainen valtion talousarvioprosessista. TEM ja VM ovat parhaillaan kehittämässä vastuiden raportointimenettelyä valtion kirjanpidossa, jotta raportointi olisi jatkossa mahdollisimman kattava. Tähän liittyvässä työssä on aikaisemmin ollut myös mukana valtiokonttorin ja tilastokeskuksen edustajat.
9 8 3. Suomalaisen intressin määrittely on jatkossakin tarkoituksenmukaista säilyttää lakija asetustasolla riittävän joustavana, että arviointi on mahdollista tehdä vientihankekohtaisesti noudattaen yleisiä ja esimerkinomaisia rajauksia suomalaisen intressin olemassaolosta. Tämäntyyppinen lähestymistapa kansalliseen intressiin on myös käytössä kilpailijamaissa. Vientitakuujärjestelmässä tarvitaan joustavuutta ja nopeita rahoituspäätöksiä. Määritelmiä pyritään kuitenkin yhdenmukaistamaan nykyisestä. Suomalaisen intressin soveltamista vientiluottojen myöntämisessä on tarkennettu ohjeistuksella. 4. VTV:n esityksen mukaan, johon myös TEM yhtyy, Finnveran rahoitusvalvonnan resursointia tulee lisätä nykyisestä. Ministeriön tarkastusyksikkö onkin jo pyrkinyt viime vuoden aikana aktivoimaan Finnveran rahoitusvalvontaa. Myös riskiraportointia ja -arviointia on tarkoituksenmukaista kehittää jatkossakin. II KOMMENTIT KOSKIEN TARKASTUSKERTOMUKSEN SIVUJA 6-36 Otsikko: 1 Tarkastuksen tausta Ensimmäiseen kappaleen tekstiä voisi olla tarkoituksenmukaista täsmentää, että kysymys on nimenomaan vientitakuuvaltuuksien enimmäismäärästä (17 mrd), eikä vientiluottojen enimmäismäärästä, kun kappaleessa käsitellään sekä vientitakuita että vientiluottoja. Toisessa kappaleessa tulisi käyttää termiä viennin rahoituksen edistäminen viennin rahoituksen tukemisen sijasta. Vientitakuutoiminnan tulee olla pitkällä aikavälillä itsekannattavaa kansainvälisten säädösten mukaan. Lisäksi on huomattava, että OECD-vientiluottosopimuksen mukaisiin kiinteäkorkoisiin vientiluottoihin ja korontasaustoimintaan voi liittyä korkomenojen lisäksi korkohyvityksiä valtiolle. Tämä sama huomio koskee myös s. 19 kohtaa valtion tukielementeistä. Neljännessä kappaleessa todetaan muun muassa, että rahoituksen saatavuuden varmistamiseksi tehtävillä korontasaussopimuksilla ei ole itsekannattavuusvaatimusta. Korontasauksessa kysymys on ostajan näkökulmasta korkoriskin ja kustannusten hallitsemiseksi tehtävistä sopimuksista. Samassa kappaleessa puhutaan takaustoiminnan kannattavuudesta vaikka ilmaisulla tarkoitetaan vientitakuutoiminnan itsekannattavuutta. Otsikko 2.2: Vienninrahoitus on kansainvälisesti säänneltyä Otsikon viimeisessä kappaleessa todetaan, että itsekannattavuusehdon perusteella katsotaan, että vientitakuutoiminnassa ei ole kyse varsinaisesta tukemisesta. Tällaista johtopäätöstä ei voida suoraan tehdä WTO:n paneelissa noudatetun oikeuskäytännön mukaan. Lähtökohtana sen sijaan on, että vienti ei saa sisältää kiellettyä valtion tukea (subsidy). Siten vientitakuutoiminta sisältää kiellettyä tukea, jos takuumaksut eivät kata pitkäaikaisia toiminnan kustannuksia eikä ohjelmista aiheutuneita tappioita. Itsekannattavuusvaatimuksen toteutumien ei siten ole WTO:n oikeuskäytännössä riittävä ehto. Myöskin valtion tuet viejille,
10 9 jos ne aiheuttavat aineellista etua viejille siihen nähden, mitä ne olisivat joutuneet muutoin maksamaan pääomamarkkinoilta lainaamista varoista, on kiellettyä valtion tukea. WTO:n käytännön melko tarkalla kuvaamisella tässä on tarkoitus osoittaa, että kysymys on kaupallisesta rahoituksesta eikä valtion tukitoimista, jotka ovat siis lähtökohtaisesti kiellettyjä. Otsikko 2.4: Tarkastuskysymykset,-kriteerit, -aineistot ja menetelmät Ensimmäisessä kappaleessa esitetään, että valtion rooli viennin rahoituksessa on kasvanut voimakkaasti finanssikriisin jälkeen, joten tarkastuskysymyksiksi valittiin toisaalta se, miten valtion roolin laajenemista on perusteltu ja toisaalta se, miten laajentunen toiminnan järjestäminen on onnistunut, erityisesti ohjauksen ja valvonnan näkökulmasta. Ohjauksen osalta on todettava, että vienninrahoituksessa on kysymys kaupallisesta rahoituksesta (ks. WTO:n käytännöstä jäljempänä), jossa keskeisessä asemassa on vientikysyntä. Kilpailukykyisen rahoituksen avulla on mahdollista turvata vientihankkeiden toteutuminen, jos suomalaisten yritysten vientiin kohdistuu maailmalla kysyntää. Toiminnan laajentamisen osalta esitetään kysymys siitä, onko viennin rahoituksen laajentaminen ylipäätään perusteltu ja ovatko esitetyt perustelut riittäviä ja uskottavia. Havaintona tähän liittyen todetaan, että kertomuksessa viitataan valitun mallin perusteluina usein hallituksen esitykseen HE 115/2011 vp. Kun sen jälkeen vienninrahoitusinstrumentteja on laajennettu, on kussakin sen jälkeen annetussa hallituksen esityksessä kuvattu esityksen kannalta kattavasti tarpeellinen kansainvälinen käytäntö ja perusteet uuden instrumentin käyttöönotolle. Otsikko 3 Tarkastushavainnot Otsikko 3.1. Viennin takaus- ja rahoitustoiminnan tavoitteet Otsikkoon tulisi korjata termi takaus termillä vientitakuu. Takaustoiminta liittyy valtion Finnveralle antamiin takauksiin ja voi sen vuoksi aiheuttaa sekaannusta. Otsikko 3.1.1: Markkinapuutteen korjaaminen Yleisenä havaintona voidaan todeta, että useassa kohdin viitataan julkisesti tuetuista vientija alusluotoista sekä korontasauksesta ja eräiksi siihen liittyviksi laeiksi annettuun hallituksen esitykseen HE 115/2011 vp., kun kertomuksessa pohditaan valittuun järjestelmään liittyviä perusteluja ja niiden kestävyyttä. Sinänsä ratkaisua voidaan pitää perusteltuna, koska kyseinen esitys on ollut perusteena nykyisen luottomuotoisen vienninrahoitusjärjestelmän käyttöönotolle. Kuitenkin luottomuotoinen järjestelmä otettiin ensi kerran käyttöön jo vuonna 2009, kun käynnistettiin jälleenrahoitusjärjestelmä. Sen vuoksi suunniteltaessa uutta järjestelmää vuonna 2011 oli ministeriöllä empiiristä kokemusta siitä, miten luottomuotoinen järjestelmä toimii. Uutta järjestelmää ei ole tarvinnut lähteä kehittämään ulkomaisten esimerkkien pohjalta eikä puhtaalta pöydältä. Kysymyksessä oli hyvien toimintatapojen ja käytäntöjen siirtäminen uuteen järjestelmään.
11 10 Valtion varainhankintaan perustuvassa järjestelmässä saatiin esimerkiksi ensiarvoisen tärkeää kokemusta esimerkiksi siitä, miten markkinapuute rahoitusmarkkinoilla toimii ja miten se operatiivisesti toimivalla tavalla tulisi verifioida. Kertomuksessa seuraavalla sivulla osan viimeisessä kappaleessa todetaan, että kun poikkeusolojen perusteella rahoitusta on jouduttu lisäämään, olisi rahoitusmarkkinoiden normalisoituessa pystyttävä palaamaan aiempaan normaaliin rahoitusvolyymiin. Toteamusta voidaan yleisellä tasolla pitää oikeana. Kun sitä tarkastellaan lähemmin, voidaan kysyä, mitä rahoitusmarkkinoiden normalisoitumisella tarkoitetaan. Tarkoitetaanko sillä tilannetta ennen rahoituskriisiä? Rahoituskriisin jälkeen rahoitusmarkkinoita ja erityisesti pankkeja koskevaa sääntelyä on lisätty tavoitteena vähentää pankkitoimintaan liittyviä systeemisiä riskejä. Hallituksen esityksessä HE 58/2014 vp. sivulla 9-10 kuvataan sääntelyn muutoksia ja tilannetta rahoitusmarkkinoilla. Tarkastelu perustuu OECD:n piirissä tehtyihin selvityksiin ja Bernin Unionin tilastoihin. Yhteenvetona voidaan todeta, että viennin rahoituksessa pankkeja koskevat uudet säännökset merkitsevät pankkirahoituksen saatavuuden heikkenemistä. Suomen rahoitusmarkkinoilla on esitetty arviona, että pankit voivat käytännössä myöntää viiden vuoden pituisia luottoja keskimaturiteetin mukaan laskettuna. Nykyisin pääomatavaroiden hankinta edellyttää keskimäärin 8,5 10 vuoden laina-aikaa, jonka lisäksi on huomioitava luoton nostoaika. Voimalasektorin hankkeissa luottoajat saattavat ulottua jopa 18 vuoteen asti. Alusluotoissa luottoaika on tyypillisesti 12 vuotta. Vaikeutuneen rahoitusmarkkinatilanteen ja lisääntyneen sääntelyn seurauksena pankit toimivat luottojen järjestäjinä, mutta edellyttävät vientitakuun lisäksi rahoitusta. Rajoittunut pankkimarkkina on johtanut myös ostajien vaatimusten tiukentumiseen. Otsikko 3.1.2: Kansainvälisesti kilpailukykyinen vienninrahoitusjärjestelmä Kertomuksessa esitetään talousvaliokunnan kannanottona, että tulisi tehdä eurooppalaisten maiden vienninrahoitusjärjestelmien vertailu ja arvioida tarve muuttaa Suomen järjestelmää tarvittavilta osin. Analyyttinen arvio tehdään ministeriön toimesta vuoden 2016 loppuun mennessä. Vienninrahoitusjärjestelmää on kuitenkin jouduttu kehittämään edelleen sen kilpailukyvyn säilyttämiseksi hallitusohjelman mukaan. Kansainvälinen katsaus tärkeiden kilpailijamaiden järjestelmistä on esimerkiksi kuvattu valtion vientitakuista annetun lain muuttamista koskevassa hallituksen esityksessä HE 318/2014 vp sivulla 5-9. Yhteenveto eri maiden järjestelmistä on esityksen sivulla 8-9. Otsikko 3.1.3: Elinkeinopoliittiset tavoitteet Tarkastuskertomuksen sivulla 18 todetaan talousvaliokunnan ehdotuksen mukaan, että pienten ja keskisuurten yritysten vientiponnisteluja tulisi tukea yhtäläisesti ja ehdotti, että valtioneuvosto selvittäisi pk-yritysten viennin takuujärjestelmän toimivuuden ja siihen liittyvät kehittämistarpeet. Ministeriö voi todeta, että sellaista selvitystä tehdään. PK-yritysten viennin rahoituksessa ongelmana on, että pankit eivät ole halukkaita järjestämään rahoitusta pienille, alle 10 miljoonan euron kaupoille. Samasta syystä jopa 25 miljoo-
12 11 nan euron luotto voi olla pulmallinen. Syynä ovat rahoitusjärjestelyjen suuret transaktiokustannukset, joten niistä ei muodostu kannattavaa liiketoimintaa. Pankkien näkökulmasta kannattavuusraja luottodokumentaation tekemiseksi on miljoonan euron välillä. Otsikko 3.2.1: Vientitakuujärjestelmä Alaotsikko: Vientitakuiden kehitys Ministeriö esittää huomiona, että vuoden 2009 jälkeen vientitakuiden enimmäisvastuiden korotus liittyy ensin jälleenrahoitusmallin mukaiseen luotonantoon ja myöhemmin uuden Finnveran varainhankintaan liittyvän vienti- ja alusluottojärjestelmän käynnistymiseen ja luottovaltuuden nostamiseen. Aikaisemmassa arviossa ei ole voitu ottaa huomioon tulevaa uutta rahoitusmuotoa, johon liittyy riskinjakoon liittyvä vientitakuuvelvoite. Otsikko Vientiluottojärjestelmä Sivulla 27 käsiteltyyn Finnveran ja valtiokonttorin varainhankintakustannusten vertailuun liittyen, ministeriö tiedosti, että uuden Finnveran varainhankintaan liittyvän järjestelmän kustannukset ovat valtiokonttorin varainhankinta- ja hallintakustannuksia hieman korkeammat (kts. myös aikaisempi kohta). Varainhankinnasta on saatu kokemuksia vuodesta 2012 lähtien. Varainhankinta on ollut hieman valtion varainhankintaa kalliimpaa, mutta siitä ei ole toistaiseksi aiheutunut tappioita. Vientiluottojärjestelmää luotaessa on muodostettu valtion talousarviomenettelyyn liittyvä varainhankinnan varajärjestelmä, joka tulee käyttöön rahoitusmarkkinoiden häiriötilanteessa. Jos Finnveran varainhankintakustannukset kasvaisivat merkittävästi rahoitusmarkkinakriisin seurauksena, olisi nykyisten säädösten mukaan mahdollista hyödyntää valtiokonttorin alhaisempia varainhankintakustannuksia. Säännöksen mukaan Finnvera voisi saada valtion talousarviosta lyhyaikaista, alle vuoden, rahoitusta enintään 500 miljoonaa euroa. Jatkossa ministeriön on tarkoitus selvittää, olisiko edellä mainittua varainhankintajärjestelmän käyttöä mahdollista laajentaa myös ns. back-up facility tyyppisenä luottolimiittinä Finnveralle. Tällainen luottolimiitti pienentäisi vientiluottojärjestelmästä aiheutuvia kustannuksia ja vähentäisi tarvetta nykyiseen etupainotteiseen varainhankintaan. Tarkastuskertomuksessa todetaan, että valitun vaihtoehdon osalta vaikutusten arviointi on niukkaa. Myös todetaan, että siirtyminen Finnveran varainhankintaan nostaa varainhankinnan kustannuksia ja siten myös vaikuttaa haitallisesti rahoitusehtojen kilpailukykyyn. Kehitystä seurataan tarkasti ministeriössä. Toistaiseksi tällaista vaikutusta ei ole havaittavissa. Vientiluotot pyritään hinnoittelemaan valtioneuvoston antaman sitoumuksen mukaan niin, että Suomen Vientiluotto Oy voi, jos kilpailutilanne kilpailijamaiden julkisiin rahoittajiin nähden sen mahdollistaa, tarjota CIRR-korkoista rahoitusta lisättynä marginaalilla. Siten voidaan estää alijäämän muodostuminen. Aikaisempaan viitaten ministeriön mukaan VTV:n näkemys vienninrahoituksen vaikuttavuusarvioinnin kehittämisestä on tärkeä. Vienninrahoituksen vaikuttavuudesta on tarkoitus tehdä selvitys vuoden 2016 loppuun mennessä.
13 12 Vientitakuutoiminnan itsekannattavuustavoitteen seuranta-aikaa on pidennetty aikaisemmasta ja tarkasteluväli on tällä hetkellä vuotta. Ministeriön ja Finnveran mukaan nykyinen aikajänne on riittävä ja tarkoituksenmukainen (s.29). Finnveran kotimaan rahoitustoiminnan itsekannattavuudessa sovellettava tarkasteluaikajänne on 10 vuotta, sillä kotimaan rahoituksen keskimääräiset luottoajat ovat lyhyempiä kuin vienninrahoituksessa. Tarkasteluajan on ylitettävä suhdannekierto. Otsikko 3.2.4: Rahoitustoiminta kasvaa ja yhteys Suomeen ohenee Kuviossa 5 on virheellisesti lisätty vientitakuuvaltuuksien päälle vastuut sekä erityisriskinottovaltuuksista että vientiluotoista. Määrät eivät ole kumulatiivisia ja taulukko on virheellinen. Vientitakuulain mukainen vientitakuiden enimmäisvaltuus osoittaa vienninrahoitustoiminnasta aiheutuvan enimmäisvastuun. Siten enimmäisvastuu on 17 miljardia euroa. Erityisriskinotosta aiheutuva enimmäisvaltuus, kolme miljardia euroa, sisältyy vientitakuulain 10 :n 1 momentin mukaiseen yhteenlaskettuun vastuuseen. Vientiluottoihin myönnetään aina vientitakuu vientiluottolain 5 :n mukaan, joten myönnetyt vientiluotot sisältyvät myös vientitakuuvastuuseen. Otsikko Riskeihin varaudutaan rahastoilla Alaotsikko: Arvioidu riskit ja niiden varautumisen varat TEM:n tarkastusyksikkö on pyytänyt viennin rahoituksen luottoriskien tarkastuksen tehneiltä tarkastajilta (Kiljander ja Pennanen) kommenttia VTV:n raportin toteamuksesta yhdellä luvulla ilmaistu riskin määrä voi antaa arvion tarkkuudesta väärän kuvan. Heidän mukaansa Finnveran laskeman riskiluvun takana on lukuisa määrä analyysejä, joiden perusteella lopullinen riskiluku muodostuu. Tämä riskiluku ei voi olla parempi kuin maariskin osoittama luku (riskiluokka). Finnveran asiantuntijat / vastuullinen esittelijä (rahoituspäällikkö) voivat poiketa analyysin osoittamasta luvusta, mikäli siihen on perusteltua aihetta. Keskeisempi asia riskienhallinnan kannalta kuin yksi tarkka riskiluku on riskiluvun osuminen johonkin riskiluokkaan. Kansainväliseen käytäntöön perustuva riskiluokan esittäminen on mielestämme selkeää (kansainväliset luottoluokittajat toimivat samalla käytännöllä). Raportointi on tällä hetkellä neljännesvuosittaista ja konsernin riskiasema -raportoinnissa hallitukselle tuodaan esiin suurimmat riskiasiakkaat koko Finnveran osalta. Raportoinnissa ei tuoda esiin yksittäisiä riskilukuja, vaan riskiluokat. Riskienhallinnan kannalta suurempi merkitys kuin riskiluku on mahdollinen muutos riskiluvussa verrattuna aikaisempiin arviointeihin sekä mahdollinen muutos sitä kautta myös riskiluokassa. Taulukossa esitetään valtiontakuurahaston varat. Varojen määrän osalta voidaan todeta, että vuoden lopussa 2014 tuloutettiin rahastosta vuoden 2014 lisätalousarvion mukaan 100 miljoonaa euroa. Liitteenä on Tuokon tekemä raporttiluonnos ja sisäisen tarkastuksen toimintakertomukset vuosilta 2013 ja 2014 (alaviitteen 62 mukaan ne eivät ole olleet tarkastajalla käytössä).
14 13 Otsikko 3.3.3: Valtion talousarvio viimekätinen turvaaja VTV:n ja TEM:n mukaan Finnveran vastuukantaan liittyy suuria yksittäisiä riskikeskittymiä, mikä tekee riskienarvioinnista haastavaa. On huomattava, että käytössä oleva riskilaskentamalli antaa aina yhden arvion riskeistä tietyillä reunaolettamuksilla, eikä arvio kuvaa varmuudella tulevien vuosien riskien toteutumista. Valtion talousarvioesityksissä on lähdetty varovaisuusperiaatteen mukaan siitä, että momentti pidetään auki euron arviomäärärahalla siltä varalta, että jouduttaisiin turvautumaan siihen, mikäli ensisijaiset korvauslähteet (Finnveran vientitakuu- ja erityistakausrahasto, valtiontakuurahasto) eivät jostain syystä riittäisi. Talousarviovalmistelu tehdään aina edeltävänä vuonna, jolloin se perustuu arvioon vientitakuukannan volyymistä ja riskipitoisuudesta. Lähtökohtaisesti talousarviovalmistelun yhteydessä arvioitiin, että erityisriskinottovaltuuden nosto ja laajennus elinkeinopoliittisin perustein tehtävään riskinottoon, yleinen taloustilanne sekä vientitakuuvaltuuden nosto olisivat nostaneet rahaston vastuulla olevia riskejä. Ennen talousarviovuotta tehty arvio ja siten myöhemmin havaittu vastuukannan toteutunut volyymin lisäys ja riskitaso eroavat poikkeuksetta aikaisemmin tehdystä arviosta. Myös Finnveran riskisuojaustoimenpiteet vähentävät vastuukannan riskisyyttä. Finnveran riskinhallintainstrumenttien valikoimaa onkin laajennettu erityisriskinoton laajentamisen yhteydessä. Aikaisempaan viitaten TEM näkee tärkeäksi, että vastuuseurantaa ja riskinarviointia kehitetään jatkossakin. Tarkastuskertomuksessa todetaan, että työ- ja elinkeinoministeriö ei ole perehtynyt kokonaisriskin arvioinnin toteutukseen ja niiden liittyviin riskienhallintamalleihin taustamuuttujineen. Maininta esitetään korjattavaksi siten, että vuoden 2015 alkupuolella valmistuvassa viennin rahoituksen luottoriskien tarkastuksessa perehdytään kokonaisriskin arvioinnin toteutukseen ja siihen liittyviin riskienhallintamalleihin taustamuuttujineen. Otsikko 3.4: Valvonta ei ole ollut tavoitteiden mukaista Johtopäätös siitä, että valvonta ei ole ollut tavoitteiden mukaista on oikea. Mutta asiaan on tullut korjaus. TEM:n Finnveran omistajaohjaus tarkastettiin Finnveran sisäisen valvonnan tarkastus aloitettiin vuonna 2013 ja se valmistui vuonna Molempina vuosina on lisäksi tehty jatkuvaa valvontaa tutustumalla hallituksen pöytäkirjoihin, omistajavalvontaraportteihin ja tekemällä haastatteluja aloitettiin viennin rahoituksen luottoriskien tarkastus ja se valmistuu alkuvuodesta Vuonna 2015 jatketaan jatkuvaa valvontaa ja aloitetaan uusi tarkastus. Resurssit on saatu suuntaamalla ministeriön sisäistä tarkastusta ja sen ostopalveluita Finnveran valvontaan. Kuitenkaan uusia resursseja ei ole saatu. Rahoitusvalvontaa on siis tehty myös vuonna 2013, mikä pitäisi korjata luvun 3.4 toiseen kappaleeseen (ministeriön sisäinen tarkastus on tehnyt Finnveran jatkuvaa rahoitusvalvontaa neljänä vuonna 2008, 2010, 2013 ja 2014). Samaan kappaleeseen pitäisi lisätä, että omana työnä on sisäinen tarkastus tehnyt kaksi erillistarkastusta (omistajaohjaus ja sisäisen valvonnan tarkastus). Yksi ostotarkastus on aloitettu vuonna 2014 (viennin rahoituksen luottoriskien tarkastus).
15 14 Petri Peltonen Ylijohtaja, Osastopäällikkö Kari Parkkonen Hallitusneuvos
Eduskunnan talousvaliokunta Hallitusneuvos Kari Parkkonen
HE 243/2016 vp laeiksi julkisesti tuetuista vienti- ja alusluotoista sekä korontasauksesta annetun lain, valtion erityisrahoitusyhtiöstä annetun lain 8 b :n sekä valtion vientitakuista annetun lain 10
Viennin rahoitus tuloksellisuustarkastuskertomus 1/2015
Viennin rahoitus tuloksellisuustarkastuskertomus 1/2015 Valtiontalouden tarkastusviraston tarkastuskertomus 1/2015 Tuloksellisuustarkastuskertomus Viennin rahoitus ISSN-L 1799-8093 ISSN 1799-8093 (nid.)
HE 208/2008 vp. Esityksessä ehdotetaan julkisesti tuettujen. vienti- ja alusluottojen korontasauksesta
HE 208/2008 vp Hallituksen esitys eduskunnalle laiksi julkisesti tuettujen vienti- ja alusluottojen korontasauksesta annetun lain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan julkisesti
HE 144/2015 vp. Lait on tarkoitettu tulemaan voimaan maalis-, huhtikuussa 2016.
Hallituksen esitys eduskunnalle laeiksi julkisesti tuetuista vienti- ja alusluotoista sekä korontasauksesta annetun lain, valtion erityisrahoitusyhtiöistä annetun lain 8 a :n sekä valtion vientitakuista
1 päivänä tammikuuta Julkisesti tuettujen
HE 75/1999 vp Hallituksen esitys Eduskunnalle laeiksi julkisesti tuettujen vienti- ja alusluottojen korontasauksesta sekä julkisesti tuettujen vienti- ja alusluottojen korontasausyhtiöstä annettujen lakien
TYÖ- JA ELINKEINOMINISTERIÖ Muistio Liite 1 Elinkeino- ja innovaatio-osasto 29.12.2016 Hallitusneuvos Kari Parkkonen EHDOTUS JULKISESTI TUETUISTA VIENTI- JA ALUSLUOTOISTA SEKÄ KORON- TASAUKSESTA ANNETUN
Kansallisen rahoitusjärjestelmän kannalta merkittävien luottolaitosten määrittämisperiaatteet ja O-SII-pisteet ajankohdasta 31.12.
Muistio 1 (6) Kansallisen rahoitusjärjestelmän kannalta merkittävien luottolaitosten määrittämisperiaatteet ja O-SII-pisteet ajankohdasta 31.12.2014 1 Tausta Rahoitusjärjestelmän kannalta merkittäviä ovat
HE 318/2014 vp. Julkisesti tuetun vienninrahoitusjärjestelmän kehittämisen tarkoituksena on ylläpitää
Hallituksen esitys Eduskunnalle laiksi valtion vientitakuista annetun lain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi valtion vientitakuista annettua lakia. Lakia
BEST PRACTICE -TIEDOTE KV-VERKOSTOLLE
BEST PRACTICE -TIEDOTE KV-VERKOSTOLLE 2/2015 28.4.2015 1. Selvitys: yritykset hyötyvät yhteishankkeiden kansainvälistymisavustuksista Yritykset kokevat yritysten yhteishankkeisiin myönnettävän tuen olevan